6

ISIGIDIMI SAMAXOSA, NOVEMBER 1, 1875.

UKUBUBA KUKA KAMA.

Kubo bonke abanento abayaziyo ngale nkosi kuya kuba lusizi ukuva njengokuba kulusizi, ukubala, ngokuti namhla seyikwinani labangase koyo. Kwinyanga ezayo sitemba ukuba imbali yake soyingena ngokuzeleyo. Namhlanje indawo enkulu sifuna ukubikela bonke abazizihlobo zake okokuba useleye elupumlweni lwake. Njengoko baziyo abaninzi ubesele neminyaka emibini elele pantsi. Ngalo lonke eloxesha ubonakalise kubo bonke abakufupi kuye ukuba kuye ukufa akusenalo ulwavila, itemba lake liku Kristu abemkonza ngemini zokupila kwake. Ilizwi lokugqibela atete loua lelokuti “Namhla nakuba ndibe ndinabo ubutyebi nemihlaba nezinye izinto zalo mhlaba, zonke ndizibekele bucala ndasala no Kristu yedwa, oyena ulilifa lam.” Enye indawo abonise ngayo ukuba ungomnye wabanokuti “Kufa lupina ulwavila lwako?” ute xa aza kuqauka wabonakala encuma ngokungati selebonana no Msindisi wake.

Ubube ke lomfo ngokuhlwa ko Mvulo, ngo 25 ka October waza wancwatywa ngolwe Sitatu ukumka komlila. Abebeko encwabeni baya kuhlala beyikumbula lomini kude kube nini. Kuqale kwakusasa abantu befika lati liza kufika ixesha elimiselwe ukumcwaba waba umzi useluzele ngabanxibileyo namaqaba. Emva kuhle kwexesha lesitatu kuhlanganisenwe ngase ndlwini ka Kama, saza ke isidumba sake sakutshwa sabekwa pambi kwendlu. Bate abantu abakoyo babeta bazalisa. Kwabamhlope bekuko Imantyi yakona u-Mr. Fieldin? neyase Dikeni u-Mr. Nightingale no Mr. Cumming nabanye. Kwabantsundu singase sisiti bebede basuka nase Nxukwebe nako ma Dike; kwinkosana singase sikankanya oka Sandile noka Maqoma.

Ngenye indlela singati ukuxela into ebiko bezilapo izityebi namahlwempu, amagqoboka namaqaba, omhlope nontsundu, umxosa nemfengu— kwaqondakala ukuba lenkosi isishiyileyo ibibekwe zindidi zonke.

Siqube ke ngeyokuya encwabeni. Site sakuba isidumba sibekwe ebaleni kwavunywa iculo— kweyase Wesile incwadi eliqala ngokuti.

“Tina bantu siyapela  
Ukububa kusondele.”

Emva kwalo kwenziwe umtandazo ngu Mr. P. Mzimba wase Lovedale. Ugqityiwe kusingiswe etyalikeni kufike kwakokela intsapo zesikula, zilandelwa zezimantyi sezike zakankanywa kunye no Rev. Benjamin Impey umfundisi wakona namanye amangesi. Emva kwabo kulandele abatwele ityesi, yaza yangamakosikazi azizihlobo zobubileyo, yabake luninzi lwabanye. abantu Bebonke site boba kumakulu asixenxe nasibozo. Benze ke urozokazi olude kunene kanti bebehamba ngabatandatu, beko nabade bafika esibozweni nase sitobeni. Kufikiwe etyalikeni umfundisi uleseshe kweyokuqala ku Makorinte xv. wenza iculo wabuya walesesha umbedesho kwaza ke kwapunywa ukuyiwa encwabeni. Ngeqinga elibe liveliswe ngu Mr. Impey wase Rini, lifike incwaba lambiwa ngase tyalikeni, kubonakaliswa ukuba

yena ibiyinkosi etanda ukuhlala ngase masa- ngweni endlu ka Tixo. Kupuny we ke etyalikeni kwase kuyiwa encwabeni ngasentla kuhle kwendlu yetyalike. Akuba efakiwe (ngexesha lesine) kubuye kwenziwa izilesesho ngumfundisi kwaculwa amaculo amabini, elamaxosa nelamangesi. Emva koko u-Mr. Tele upose amazwana osizi okuba namhla kulilwa, wakankanya nentlalo ka Kama, ngokulinyamekela nokulikutalela kwake ilizwi le Nkosi, ngokulungiselela kwake into yonke engu- mntu nokuba yeyalupina uhlanga, ngokunyusa kwake isizwe sakowabo ngokusuka abambelele ku Kristu nokumka kwake ngoxolo xa ashiya lomhlaba, kuba umke *encuma.* Ubonise kanjalo ukuba umzekelo walomfo ka Cungwa ubufanele ukwenza into yonke ibambelele kulo Kristu abebambelele kuye u-Kama.

Zibe njalo ke ezalo mini yesitatu. Site sazi- nqamlela ukuzixela kuba sitemba ukubuye sizi- kakanye. Nokukude sitete kangaka namhlanje sesisenza ukubeka ilitye kumfo ote ngemikwa yake wazifumanela imbeko nokutandwa yinto yonke, umfo esite xa simkapayo seva sikumbula amazwi aku II. Samuel III. 38. esiya kugqibela ngawo ukunibikela ukuba namhla u-Kama akaseko, la ati—“Anazi na, ukuba namhlanje iwile inkosi enkulu kwa Sirayeli? ”

INTLANGANISO YAMAKRISTU ASE

SOUTH AFRICA.

Intlanganiso ya Makristu ase South Africa, eye yokuqala eyaka yako kwelilizwe efana nayo, ibise Qonce ngo 14 nowe 15 ku October. Kube kuko kona abafundisi bamahlelo ngamahlelo, bede banduluka nase Lusutu, kuko abantu abamhlope nabantsundu. Indawo eyona inkulu ekube kuhlanganelwe yona ibikukutandaza e-Nkosini ukuba igalele u-Moya wayo Oyingcwele pezu kwa Makristu elilizwe, ishukumise intliziyo zabangakolwayo, izityile ngakumbi kubantu bayo.

Umsebenzi uqalwe kwangomhla 13 enyangeni kwahlanganwa etyalikeni yama Wesile, kucelwa ukuze i-Nkosi isikelele umsebenzi wentsuku ezi- miselwe intlanganiso. Kute kwalapo babaninzi kunene abantu.

Ngeyokuqala imini ebimisiwe, ngolwe Sitatu evekini kuhlangenwe kulendlu inkulu yase Qonce kutiwa “ Yindlu Yomzi.” Intlanganiso apo ipatwe ngu Rev. W. Impey. Isiqendwana selizwi le Nkosi ekube kuvunyelwene ukuze kutetwe ngaso ngalo mini sesi kuma Kolose ii. 9, “ Ngokuba kuye (U-Kristu) kuhleli bonke ubuzali Bobutixo buse mzimbeni.” Kuxoxwe ke kulamazwi ngabafundisi bamahlelo ngamahlelo, kuvumeleke ukuba esuke atete ozivayo nokuba ulilungu leremente nje kodwa akamfundisi:

Ukumka komhla into enkulu ibe kukubalisa ngokuhamba kwelizwi. Abanye abafundisi bate bona baya kutazeka apo bakoyo, abanye bateta ngezinto ezityafisa intliziyo. Omnye wabase Lusutu ubalise ngokuba bebesandu ukutumela Ilizwi kwinkosana ekutiwa ngu Sikukuni yaza ayalivuma

ngoku sebelitumela ku Banyayi isizwe esikwi Li- mpopo. Utete nangokuti nawase Lusutu Amakristu ayakutaza ngentlalo yawo.

U-Rev. Mr. Chalmers utete kakulu ngezixakaniso ezitintele ilizwi apo akona. Ute uke wahlangana namaqela amatatu ama Ngqika, elinye lise kulwini lamadoda nabafazi nabantwana, bonke benxilile ngemini ye Sabata. Ute akuzibalisa ezombali wabuza wati, Lingatini na ukuhamba ilizwi le Nkosi kubantu abazinikele kangaka etywaleni.

Babeko ke nabanye abafundisi abatete ngoku- hamba kwelizwi. Kute ngokuhlwa kwabuya kwahlanganwa, umsebebenzi wafana kwanowaku- sasa, isihlalo sikwapetwe ngu Rev. W. Impey.

Ngemini elandelayo kubuye kwahlanganwa kwaxoxwa ngalamazwi ati, “ Nizalisekile kuye; oyintloko yabo bonke ubupati negunya.” Kolose ii’ 10. Nangalomini ke intlanganiso ibivuleke kumntu wonke ozivayo. Eyakusasa ibeyonganyelwe ngu Rev. Dr Stewart wase Lovedale.

Bonke abebekuyo babuya bengayilibali intla- nganiso ebumandi bunjalo, apo ate amakristu akuhlangana kwabonakala ukuba okunene ali- libandla lamntu mnye, okukuti kuko amanantsi namanantsi lucukwana olungeyiyonto. Siyatemba ke ukuba ziya kuba ninzi intlanganiso ezinjalo. Pambi kokuba sigqibe singakankanya ukuba umsebenzi wale ibise Qonce uza kushicilelwa ngokuzeleyo E-Lovedale ngenteto yesi Ngesi, wenziwe incwadwana.

UKUVULWA KWENDLU YETYALIKE  
E-NCEMERA.

Njengoko kwakubikiwe lendlu ivulwe nge Sabata ngomhla we 10. Kute kwakusasa ngalomini kwa- bonakala ukuba abantu abakoyo baliqela elikulu. Ngexa leshumi kuhlanganiswene ngakwityalike endala kwayiwa kwentsha kufaliwe, kukokelwe lilungu elidala leremente yakona. Kwakufikwa endlwini—inzwana entle kunene, ekufaneleka ndingekufeze ngamazwi.—U-Mrs Birt wayivula, bangena ubantu bevuma culo linye ngenteto ezintatu.

Intshumayelo yenziwe ngu Rev. W. Impey, wateta kwincwadi ye Sityilelo xxi. 22. Ndite ndakukangela inani labantu ndati lingaba lifikile nakwasixenxe amakulu. Ekupeleni kwenkonzo kubutwe £21. Ezokumka komhla inkonzo zipatwe ngu Rev. J. Read.

Kute ngolwe Sibini yabuya yazala ityalike, kwabe kuko neqela labafundisi lamacala ngamacala. Isihlalo sibe sino Mr. Innes, Imantyi yase Qonce. Emva kokuba kuvunyiwe kwenziwa umtandazo, umpati wesihlalo ute kuyamvuyisa kanye ukuba abe sesihlalweni kwintlanganiso enje ngale. Kuko abati banceda ntonina abafundisi kweli lizwe? Abatshoyo bebefanele ukuza kubona letyalike kunye naleremente. Utsho wabiza u-Mr. Birt ukuba axele ngomsebenzi wokwakiwa kwayo.

Ute u-Mr. Birt indlu le irolelwe £1,730 : ke kusaza kurolwa £100 yokwaka utango, ukuze indleko zayo zizonke zibe £1,830. Imali eselityala £440. Uqube wati abantu abayi bonayo londu baya kumangaliswa ukuva ukuba irolelwe imalana encinane kangaka. Esinye sezizatu ezibangele oko kukuvuma ukuncedisa abate abantsundu bancedisa ngako. Bekuti ukuba kuko into abafuneka ngayo besukele pezulu, inkabi zabo bazikupe ngapandle kwemali.